Ukrainalaiset sotilaat partioivat sunnuntaina 13. huhtikuuta Slovjanskiin johtavalla tiellä. (KUVA: ANASTASIA VLASOVA)
Julkaistu: 13.4.2014 20:11 , Päivitetty: 13.4.2014 20:22
Ukraina ilmoitti sunnuntaina asettavansa täyden terrorisminvastaisen operaation Venäjä-mielisiä separatisteja vastaan. Asiasta ilmoitti Ukrainan väliaikainen presidentti Oleksander Turtshinovhttp://www.is.fi/haku/?search-term=oleksander+turtshinov. Hän puhui asiasta televisiossa.
Hänen mukaansa operaatioon osallistuu Ukrainan armeija. Presidentin mukaan Venäjä käy sotaa Ukrainaa vastaan kylvämällä epäjärjestystä Itä-Ukrainassa.
Tilanne Itä-Ukrainassa onkin kiristynyt viime päivinä merkittävästi, kun Venäjä-mieliset joukot ottivat haltuunsa poliisiaseman ja turvallisuuspalvelun rakennuksen Itä-Ukrainassa Slovjanskissa lauantaina.
Venäjä-mieliset aktivistit osoittivat mieltään Harkovassa sunnuntaina. (KUVA: OLGA IVASHCHENKO)
Myös Yhdysvaltain mielestä Venäjä-mielisten hyökkäykset hallintorakennuksia vastaan Itä-Ukrainassa ovat ammattimaisesti tehtyjä ja koordinoituja. Yhdysvaltain YK-lähettilään Samantha Powerinhttp://www.is.fi/haku/?search-term=samantha+powerin mukaan tässä näkyy merkkejä Venäjän osallisuudesta.